gl en gl gl gl gl gl ja fr gl gl gl gl gl gl gl gl gl gl de gl gl es gl es gl gl es es gl ja gl gl gl gl cs it en es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: [Vigo e A Guarda] Que esconde a Pelota? Ciclo de Proxeccións e Debates por Centros Sociais no mes de xullo
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
[Vigo e A Guarda] Que esconde a Pelota? Ciclo de Proxeccións e Debates por Centros Sociais no mes de xullo
Colamos convocatoria recibida na nosa caixa de correos:
Que esconde a pelota?
A Copa do mundo levada ao Brasil pola FIFA non é so unha cuestión de futebol, senón mais ben un evento completamente ostentoso e innecesario que representa un negocio tan redondo, para corporacións e institucións, coma os balóns cos que tentan distraer a nosa atención, se analizamos os millóns que move antes, durante e despois do mesmo. A pesar de estarmos a falar dun dos países máis “futboleiros”, os investimentos na Copa topáronse cunha oposición de case o 80% da poboación brasileira, feito lóxico se temos en conta que o país sofre unha das maiores taxas de imposto do mundo, ademais do pagamento dunha débeda pública próxima ao 50% do PIB mentres o pobo pasa fame. A Copa tivo un custo ata o momento de 11 billóns de euros, dos cales mais do 83% saíron dos impostos do propio pobo, que paga un evento ao que nin sequera poderá asistir se temos en conta que o salario mínimo dx brasileirx ronda os 238€.
A copa do mundo non é das crianzas que xogan entre os cascallos, nin dxs obreirxs mortxs nas obras de construción dos estadios, tampouco das mulleres e nenas explotadas sexualmente no Brasil que verán a súa situación agravada pola realización da Copa, nin dxs traballadorxs que elaboran a roupa deportiva en condicións de semi-escravitude, nin das culturas indíxenas desposuídas da súa terra. A copa do mundo pertence aos intereses económicos de multinacionais e estados ou xs deportistas millonarios que corren tras dun balón, pero por moito que o repitamos a copa do mundo non é dos pobos, nin de quen non ten nin os servizos máis básicos e moito menos nosa.
Co pretexto da “pacificación” dos barrios intensificouse a militarización e o control social, e o goberno, empregando tódolos medios ao seu alcance está levando a cabo unha operación de limpeza social para desfacerse dos “indesexables”. Millares de familias foron desaloxadas violentamente e os seus barrios foron arrasados polos proxectos de construción ligados á Copa do Mundo de 2014 e aos Xogos Olímpicos de 2016. Traficantes e paramilitares ocúpanse do traballo sucio de expulsión dxs que se resisten aos programas de urbanización, por medio de chantaxes e asasinatos. As comunidades próximas aos estadios serán tomadas por un desproporcionado dispositivo policial, incluíndo a presenza do exército, para garantir a seguridade dxs turistas e manter a inxustiza disfrazada de orde.
Coma nos teñen acostumados, o estado e demais institucións nunca atenderán as demandas populares e tentan ocultar e criminalizar a protesta. Pero non se equivoquen xa que non tódalas voces piden circo, pola contra, fronte aos canóns da policía e ignorados polos mass merda hai voces rebeldes que se resisten aos proxectos de limpeza social e non se deixarán vencer tan facilmente, loitando por vivir con dignidade esta inxusta situación. Se o pobo precisa sanidade, educación, vivenda, empregos e demais servizos básicos terá que conquistalos a través da unión e a loita.
Coa proxección destes documentarios, pretendese abrir un espazo para o debate en torno ao negocio multinacional e a situación de precariedade dos pobos que acaban sendo organizadores de macro-eventos pseudo-deportivos, sen nin sequera seren preguntados.
Estes son os enlaces para ver os vídeos en internet:
BRASIL E A PACIFICACIÓN
A COPA DAS COPAS
O PREZO DA COPA DO MUNDO
O OUTRO LADO DO MUDIAL DO BRASIL
Etiquetas: convocatorias, cultura, galiza
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)